Direktiv 2007/45/EF forbyder medlemsstaterne at regulere paknings-/flaskestørrelser op til 10 l eller 10 kg og fastsætter obligatoriske EU-størrelser for de mest solgte mængder af vin og spiritus. Udfasningsperioden for nationale bestemmelser om emballage-/flaskestørrelser for visse produkter udløb i 2013.

Direktiv 76/211/EØF vedrører mængder angivet på færdigpakkede varer, der emballeres, uden at forbrugeren er til stede. Det vedrører også "frivillig harmonisering", da emballeringsvirksomheden/importøren selv kan vælge, om de vil anvende reglen eller ej. Direktivet fastsætter forpligtelser med hensyn til præcision og mærkning, og det giver markedsovervågningsmyndighederne en statistisk metode til at teste mængden i færdigpakkede varer. Det sikrer den frie bevægelighed for "e-mærkede" færdigpakninger og anvendes i vidt omfang på pakninger og flasker, som sælges i supermarkeder og gør det selv-forretninger.

Direktiv 75/107/EØF om måleflasker til (alkoholiske) drikkevarer. Direktivet omhandler "frivillig harmonisering", dvs. producenterne kan selv vælge, om de vil anvende reglen eller ej. Direktivet pålægger producenterne at registrere sig hos myndighederne på forhånd, det indeholder forpligtelser med hensyn til præcision og mærkning, og det giver markedsovervågningsmyndighederne en statistisk metode til at teste flaskernes indhold. Det sikrer den frie bevægelighed for flasker mærket med "spejlvendt epsilon" (3-mærke) og anvendes i vidt omfang på glasflasker og glasbeholdere.

De tre direktiver har til formål at muliggøre fri bevægelighed for færdigpakkede varer og på den måde bidrage til markedsvækst og forbedring af EU-industriens konkurrenceevne. Koordineret markedsovervågning sikrer, at køberne får den mængde, som er angivet på pakken, og bidrager på den måde til forbrugernes velfærd. Deregulering af pakningsstørrelser har forbedret forbrugernes valgmuligheder, mens undtagelsen for faste pakningsstørrelser for vin og spiritus i EU beskytter SMV'er mod uforholdsmæssig stor efterspørgsel efter andre flaskestørrelser og på den måde forbedrer konkurrenceevnen.

I henhold til artikel 9, stk. 1, i direktiv 2007/45/EF skal Kommissionen forelægge en rapport om anvendelsen og virkningerne af dette direktiv for Europa-Parlamentet, Rådet og Det Europæiske Økonomiske og Sociale Udvalg. Da der består en tæt sammenhæng mellem de tre direktiver, blev det besluttet at benytte lejligheden til at evaluere deres funktion og "egnethed" som en pakke under Kommissionens program for målrettet og effektiv regulering (REFIT) i 2014.

Direktiv 2007/45/EF om indførelse af bestemmelser om nominelle mængder for færdigpakkede produkter, som forbyder medlemsstaterne at regulere paknings-/flaskestørrelser op til 10 l eller 10 kg og fastsætter obligatoriske EU-størrelser for vin og spiritus. Direktivet gælder for alle færdigpakkede produkter.

skrivebordsundersøgelser.

I evalueringen anvendtes Kommissionens standardevalueringskriterier: effektivitet, sammenhæng, relevans og merværdi for EU.

Det medfølgende arbejdsdokument fra Kommissionens tjenestegrene bygger på konsulentens evalueringer og konkluderer, at de nuværende retlige rammer nyder bred opbakning i industrien og blandt nationale myndigheder og er acceptable for forbrugerne. Direktiverne støtter det indre marked, fordi de fremmer konkurrencen i færdigpaknings-industrien ved at skabe en samlet lovramme og et grundlag for administrativt samarbejde. De har været med til at øge tilliden mellem markedsovervågningsmyndighederne.

Det faktum, at det er frivilligt at anvende (3-mærkede) målebeholdere og bestemte mængder (e-mærke) til færdigpakninger, betyder, at virksomhederne selv kan vælge det, de anser for at være mest passende i forhold til deres behov. Mange små virksomheder, som producerer hovedsageligt til deres hjemmemarked, værdsætter den gensidige anerkendelse, som finder anvendelse, når direktiverne ikke anvendes.

Direktivet om pakningsstørrelse sikrer valgfrihed og har ført til en diversificering af pakningsstørrelser. Når det gælder vin og spiritus, har reglerne om bestemte størrelser i EU beskyttet SMV'er, som mangler markedsstyrke. Udfasningen af nationale regler voldte ikke problemer.

Alle medlemsstater har inkorporeret og gennemført direktiverne fuldt ud. Forskelle i den nationale gennemførelse er dokumenteret offentligt. Disse forskelle vedrører administrative processer samt produktionskontrolprocesser, som ikke fører til forskellige resultater med hensyn til harmoniserede varer på markedet.

Evalueringen viste, at alle tre direktiver forbliver relevante og generelt anses for at være effektive med en betydelig merværdi for alle interessentgrupper (forbrugere, industrien og nationale myndigheder). Ingen af dem medfører betydelige administrative omkostninger eller overholdelsesomkostninger. De opfattes som gavnlige med henblik på at bidrage til forbrugerbeskyttelse, fremme konkurrenceevnen og støtte det indre marked. De er ligeledes i overensstemmelse med og supplerer anden EU-lovgivning og national lovgivning. Derfor nyder de bred tilslutning fra alle interessentgrupper. Kommissionen er enig i konsulentens konklusion om, at direktiverne er egnet til formålet og ikke kræver grundlæggende reformer.

Samtidig med denne overordnede positive vurdering er der blevet rejst en række tekniske, sektorspecifikke spørgsmål med hensyn til varer, der sælges efter længde, område eller antal, drænet vægt, større partier, bestemmelser for produktionshastighed og prøveudtagning, tyktflydende varer efter masse eller volumen og indpakning indbefattet i færdigpakninger. Nogle af disse falder uden for direktivernes anvendelsesområde, og andre er stadig ikke løst på internationalt plan.

5.KONKLUSION OG OPFØLGNING

Evalueringen viser, at EU-lovgivningen for færdigpakning er egnet til formålet, og at direktiverne er effektive, relevante, i overensstemmelse med andre EU-politikker og skaber merværdi i EU. Selv om Kommissionen mener, at der ikke er ikke behov for at foreslå ændringer, vil den drøfte resultaterne af evalueringen med interessenterne og følge op på dem for at forbedre anvendelsen af direktiverne.

På baggrund af forskelle i national gennemførelse vil Kommissionen også søge at fremme udvekslingen af god praksis mellem interessenter og udarbejde retningslinjer.

For at fremme effektiviteten af markedsovervågningen, navnlig import, vil det administrative samarbejde om direktiverne vil blive styrket gennem finansiel støtte fra EU til møder mellem de kompetente myndigheder i overensstemmelse med forordning (EF) nr. 765/2008.

Kommissionen vil sammen med interessenterne vil drøfte spørgsmålene vedrørende tekniske aspekter og relevante internationale standarder og træffe passende foranstaltninger, f.eks. udarbejde retningslinjer.

For at øge forbrugernes bevidsthed vil Kommissionen fremlægge flere oplysninger om betydningen af 3-mærket og e-mærket.